

ที่ มท ๐๘๑๐.๗/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กันยายน ๒๕๖7

เรื่อง  พิธีมอบรางวัลท้องถิ่นที่มีศักยภาพสูง ประจำปี 2567 (Local Award 2024)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. บัญชีรายชื่อองค์กรปกครองส่วนท้องถิ่นที่ได้รับรางวัลฯ จำนวน 1 ชุด

2. สำเนาประกาศกรมส่งเสริมการปกครองท้องถิ่น เรื่อง ผลการคัดเลือก

จังหวัดและองค์กรปกครองส่วนท้องถิ่นที่ได้รับรางวัลท้องถิ่นที่มีศักยภาพสูง

ประจำปี 2567 (Local Award 2024) ลงวันที่ 19 กันยายน 2567 จำนวน 1 ชุด

3. รายละเอียดพิธีมอบรางวัลฯ จำนวน 1 ชุด4. แบบตอบรับเข้าร่วมพิธีมอบรางวัลฯ จำนวน 1 ชุด

ด้วยกรมส่งเสริมการปกครองท้องถิ่นได้กำหนดให้องค์กรปกครองส่วนท้องถิ่นดำเนินการประเมินประสิทธิภาพขององค์กรปกครองส่วนท้องถิ่น (Local Performance Assessment: LPA) ซึ่งเป็น  
การประเมินผลการปฏิบัติราชการประจำปีขององค์กรปกครองส่วนท้องถิ่น ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และที่แก้ไขเพิ่มเติม และในปี พ.ศ. 2567   
กรมส่งเสริมการปกครองท้องถิ่นได้กำหนดให้มีการประเมินองค์กรปกครองส่วนท้องถิ่นที่มีศักยภาพสูง   
(High - Potentiated Local Assessment: HPA) เพิ่มเติมอีกรูปแบบหนึ่ง ซึ่งยกระดับจากการประเมินผล  
การปฏิบัติราชการพื้นฐานทั่วไป เพื่อวัดผลการปฏิบัติราชการขององค์กรปกครองส่วนท้องถิ่นที่มีความโดดเด่น  
และมีศักยภาพสูง โดยได้มีการคัดเลือกจังหวัดและองค์กรปกครองส่วนท้องถิ่นที่ได้รับรางวัลท้องถิ่น  
ที่มีศักยภาพสูง ประจำปี 2567 (Local Award 2024) ประกอบกับกรมส่งเสริมการปกครองท้องถิ่นได้ขับเคลื่อนนโยบาย “น้ำดื่มฟรี ลดค่าใช้จ่ายประชาชน”ของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย “น้ำดื่มฟรี ลดค่าใช้จ่ายประชาชน” โดยได้ดำเนินโครงการประกวดน้ำประปาสะอาดดื่มได้  
ขององค์กรปกครองส่วนท้องถิ่น ประจำปี 2567 ซึ่งปัจจุบันได้คัดเลือกองค์กรปกครองส่วนท้องถิ่น  
ตามโครงการดังกล่าวเรียบร้อยแล้ว

ในการนี้ กรมส่งเสริมการปกครองท้องถิ่นกำหนดจัดพิธีมอบรางวัลท้องถิ่นที่มีศักยภาพสูง   
ประจำปี 2567 (Local Award 2024) ในวันพุธที่ 25 กันยายน 2567 เวลา 08.00 น. เป็นต้นไป   
ณ อาคารศูนย์ประชุมวายุภักษ์ ห้องวายุภักษ์ 5 - 6 ชั้น 5โรงแรมเซ็นทารา ไลฟ์ ศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร เพื่อมอบรางวัลท้องถิ่นที่มีศักยภาพสูง ประจำปี 2567 (Local Award 2024) และรางวัลตามโครงการประกวดน้ำประปาสะอาดดื่มได้ขององค์กรปกครองส่วนท้องถิ่น ประจำปี 2567   
ให้แก่จังหวัดและองค์กรปกครองส่วนท้องถิ่น จึงขอความร่วมมือจังหวัดดำเนินการ ดังนี้

1. แจ้งองค์กรปกครองส่วนท้องถิ่นที่ได้รางวัลท้องถิ่นที่มีศักยภาพสูง ประจำปี 2567   
(Local Award 2024) และรางวัลตามโครงการประกวดน้ำประปาสะอาดดื่มได้ขององค์กรปกครองส่วนท้องถิ่น ประจำปี 2567 ตามสิ่งที่ส่งมาด้วย 1 เพื่อเชิญผู้บริหารท้องถิ่นเข้ารับรางวัลในพิธีมอบรางวัลท้องถิ่น  
ที่มีศักยภาพสูง ประจำปี 2567 (Local Award 2024) ตามวัน เวลา และสถานที่ดังกล่าว พร้อมตอบแบบ  
ตอบรับเข้าร่วมพิธีมอบรางวัล ผ่าน Google Form ตามสิ่งที่ส่งมาด้วย 4 ภายในวันจันทร์ที่ 23 กันยายน 2567

/2. แจ้งประชาสัมพันธ์...

2. แจ้งประชาสัมพันธ์องค์กรปกครองส่วนท้องถิ่นทุกแห่งรับชมการถ่ายทอดสด พิธีมอบรางวัลท้องถิ่นที่มีศักยภาพสูง ประจำปี 2567 (Local Award 2024) ตามวันและเวลาดังกล่าว ผ่านทาง Facebook   
เพจกระทรวงมหาดไทย PR และเพจท้องถิ่นไทย

รายละเอียดปรากฎตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. ๐ ๒๒๔๑ ๙๐๐๐ ต่อ 2311 และ ๒๓22

ไปรษณีย์อิเล็กทรอนิกส์ saraban@dla.go.th

ผู้ประสานงาน 1. นางกีรตา สุขโข

2. นายกฤติภณ สิทธิเสรี